
				JUSTIZIA ADMINISTRAZIOA

				BARAKALDOKO LEHEN AUZIALDIKO 5 ZENBAKIKO EPAITEGIA

				1534

				EDIKTUA, ezkontzaz kanpoko seme-alabentzako neurrietarako 13/2016 prozeduraren ondoriozkoa.

				Barakaldoko Lehen Auzialdiko 5 zenbakiko Epaitegia (Familia).

				Judizioa: 13/2016 ezkontzaz kanpoko seme-alabentzako neurriak.

				Alderdi demandatzailea: Zunilda Guerrero Filartiga.

				Alderdi demandatua: Freddy Ruben Atilio Fernandez Gonzalez.

				Gaia: guraso eta seme-alaben arteko neurriak.

				 

				Judizio horretan, ebazpena eman da, eta honela dio hitzez hitz:

				169/2018 EPAIA

				Epailea: Ana Isabel Viaña Ranilla andrea.

				Lekua: Barakaldo (Bizkaia).

				Eguna: bi mila eta hamazortziko otsailaren hogeita seia.

				 

				Alderdi demandatzailea: Z.G.F.

				Abokatua: Jose Maria Pey Illera.

				Prokuradorea: Maria Felicidad Llama Diaz de Cerio.

				 

				Alderdi demandatua: Freddy Ruben Atilio Fernandez Gonzalez.

				Abokatua.

				Prokuradorea.

				 

				Judizioaren gaia: guraso eta seme-alaben arteko harremanak arautzea.

				EPAITZA

				Freddy Rubén Atilio Fernández González jaunaren aurka Z.G.F. andreak aurkeztutako demanda partez baiesten dudanez gero, alderdiek G.N.F.G. alaba adingabekoarekin izango dituzten harremanak arautzeko neurriak onartzen ditut:

				A) Freddy Rubén Atilio Fernández González jaunak G.N.F.G. alaba komunarekiko zuen guraso-ahala bertan behera uztea; izan ere, ahal hori aurrerantzean amak baliatuko du esklusiboki, eta zaintza eta jagoletza ere amari esleitzen zaizkio, eta jagoletza ez duen gurasoak bisita- eta egonaldi-erregimena izatea ez da bidezkotzat jotzen.

				B) Alabaren aldeko mantenu-pentsio bat ezartzen da, hileko 90 eurokoa, eta zaintza ez duen gurasoak ordaindu beharko du, hilabete bakoitzeko lehen bost egunen barruan. Pentsioa urtero eguneratuko da Estatistika Institutu Nazionalak aldian-aldian argitaratutako Kontsumoko Prezioen Indizearen aldaketen arabera; zenbaketa hasteko oinarritzat ebazpen honen eguna hartuko da.

				C) Adingabeko semearen ezohiko gastuak –ebazpen honetako oinarri juridikoan zehaztu bezala–, gurasoek erdibana ordaindu beharko dituzte. Guztiarekin ere, presakoak ez diren ezohiko gastuak guraso biek baimendu beharko dituzte. Dena dela, gastua beste parteari behar bezala jakinarazten zaionetik –gastuaren berri emanez, beharrezkoa dela adieraziz, zenbatekoa adieraziz eta dagozkion agiriekin batera– 10 egun igaro eta objekzio berariazkorik egiten ez bada, ulertuko da onartzen duela. Era berean, ez da berariazko erabakirik hartzen auzialdi honetan sortutako kostuen gainean.

				Aurkaratzeko modua: Bizkaiko Probintzia Auzitegian aurkeztutako apelazio-errekurtsoaren bidez (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta hurrengo egunetik aurrera. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, eta zein diren apelatutako ebazpena eta aurkaratutako erabakiak (PZLb, 458.2 artikulua).

				Errekurtsoa jarri ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santanderren duen Gordailuan eta Zainpean jartzeko Kontuan. Kontuaren zenbakia hauxe da: ........... Ordainagiriaren kontzeptua idazteko hutsunean, «errekurtsoa» dela adierazi beharko da (kodea: 02-Apelazioa). Diru-kopuru hori zainpean jarri izana egiaztatu beharko da errekurtsoa aurkeztean (BJLOren 15. xedapen gehigarria).

				Errekurtsoa jartzeko, gordailua eratzetik salbuetsita daude aipatutako xedapenaren 5. paragrafoan aipatzen direnak, eta doako laguntza juridikorako eskubidea aitortua dutenak.

				Eta epai honen bidez erabaki, agindu eta sinatzen dut.

				Alderdi demandatuaren gaur egungo helbidea edo bizilekua ezezaguna denez gero, Prozedura Zibilari buruzko 1/2000 Legearen 156.4 eta 164. artikuluetan xedatutakoarekin bat etorriz, ediktu hau EHAAn argitaratzea ebatzi da, epaia jakinarazteko eginbidea gauza dadin.

				Barakaldo (Bizkaia), 2018ko otsailaren 27a.

				JUSTIZIA ADMINISTRAZIOAREN LETRADUA.

			

			
				
EUSKAL HERRIKO AGINTARITZAREN ALDIZKARIA
www.euskadi.net

			

		

	OEBPS/images/136619.png
EHAX

DOK.: XXXXX
2018-03-21





